jkorsvik/nowiki_second_scrape_merged huggingface dataset:
Kyrre Grepps gate (Gjøvik)

Kyrre Grepps gate (1–31, 2–32) strekker seg fra Gjøvik sykehus i sør (ved krysset til Johan Sverdrups gate) og går forbi Bekkegata til General Ruges vei i nord. Bebyggelsen er foruten sykehusområdet preget av villaer.
Gata har navn etter Kyrre Grepp (1879–1922) som var født i Brønnøysund og oppvokst i Bergen. Grepp virket ikke bare som politiker, men også som journalist og utenrikskorrespondent. Han hadde også stor interesse for biologi. Kyrre Grepp var formann for Det norske Arbeiderparti i fire år, fra 1918 til 1922. Allerede fra 1912 etablerte han et nært samarbeid med Martin Tranmæl.


== Referanser ==
Douglas County (Wisconsin)

Douglas County er et fylke i den amerikanske delstaten Wisconsin. Det ligger i det nordvestlige hjørnet av staten ved Øvresjøen (Lake Superior) og grenser mot Bayfield County i øst, Sawyer County i sørøst, Washburn County i sør og mot Burnett County i sørvest. Det har også grense mot delstaten Minnesota i vest.
Douglas Countys totale areal er 3 833 km² hvorav 442 km² er vann. I 2000 hadde fylket 43 287 innbyggere og administrasjonssenteret ligger i byen Superior som også er fylkets største by. 
Fylket har fått sitt navn etter senator og presidentkandidat Stephen A. Douglas.


== Eksterne lenker ==
(en) Offisielt nettsted 
(en) Douglas County, Wisconsin – kategori av bilder, video eller lyd på Commons
Fesil

FESIL hører til blant verdens største produsenter av ferrosilisium (FeSi). Fesil var eier av smelteverket Rana Metall i Mo industripark i Rana frem til 2016, da Elkem AS tok over. Smelteverket heter fra 2016 Elkem Rana. 
Selskapet er i tillegg medeier i solcellesilisium-selskapet FESIL Sunergy, stiftet i 2007.
Spesialprodukter, inkludert granulerte og raffinerte kvaliteter, utgjør hoveddelen av produksjonen. Rana Metall er ISO-sertifisert i henhold til ISO 9001 og ISO 14001.
Fesil drev Lilleby smelteverk i Trondheim som ble nedlagt i 2002 da produksjonen ble flyttet til Mo i Rana. Fesil eide også Holla Metall på Kyrksæterøra som ble solgt til det tyske firmaet Wacker Chemicals i 2010.


== Referanser ==
Bayfield County

Bayfield County er et fylke i den amerikanske delstaten Wisconsin. Det ligger i lengst nord i staten ved Øvresjøen (Lake Superior) og grenser mot Ashland County i øst, Sawyer County i sør, Washburn County i sørvest og mot Douglas County i vest.
Bayfield Countys totale areal er 5 288 km² hvorav 1 464 km² er vann. I 2000 hadde fylket 15 013 innbyggere og administrasjonssenteret ligger i byen Washburn. 
Fylket har fått sitt navn etter Henry Bayfield en britisk sjøoffiser som utførte den første kartleggingen av De store sjøer (Great Lakes).


== Eksterne lenker ==
(en) Offisielt nettsted 
(en) Bayfield County, Wisconsin – kategori av bilder, video eller lyd på Commons
«Sophia Amalia»

«Sophia Amalia» var et orlogsskip som tilhørte den kongelige dansk-norske flåte, oppkalt etter dronning Sophie Amalie, Frederik IIIs ektefelle. Skipet var et av samtidens tyngst bevæpnede og robuste krigsskip.


== Bygget i Christiania ==
«Sophia Amalia» var det andre norske krigsskipet som ble bygget på Hovedøya utenfor Christiania under ledelse av skipsbyggeren James Robbins fra Skottland. Han gikk i tjeneste hos Christian IV i 1642. Etter å ha sjøsatt Hannibal i 1647 fikk han ny kontrakt på to skip som også skulle bygges på Hovedøya. Under Hannibalsfeiden hadde Danmark-Norge hatt katastrofalt store tap, og det var nå vedtatt under et møte mellom kongen og riksrådet å utvide orlogsflåten. Formålet med skipet var således at det skulle innsettes til bevoktning av i Østersjøområdet.


== Sjøsetting ==
De nye orlogsskipene var tiltenkt flere kanoner i forhold til størrelsen. Akterskipet, som tidligere hadde blitt senket, ble igjen løftet opp for å bedre forsvaret under entringskamp. James Robbins, og sønnen James Robbins den yngre, skulle bygge sterkere, tyngre armerte og større storskip enn «Hannibal». Skipet ble bygget nesten utelukkende i ek. Kjølen hadde en tykkelse på 70 cm, og kledningen var 12 cm. Det var dessuten usedvanlig rikt utsmykket på speil og akterskip med utskårne og forgylte figurer og et stort, ovalt riksvåpen voktet av villmenn. Med de svære kanoner og en lengde på 47 m, ble skipet et viktig ledd i sjøforsvaret. Mens byggingen pågikk døde Christian IV den 28. februar 1648. Han ble etterfulgt av sønnen Frederik III, som i stedet navnga skipet etter dronningen.
I 1650 ble tredekkeren sjøsatt som et av de største og tyngst bevæpnede krigsskip i sin samtid  – besetningen kunne variere mellom 430 og 680 mann. Som ved «Hannibal» og «Prins Christian» er «Sophia Amalia» avbildet på to portretter av Willem van de Velde (den eldre) i 1658: Det ene fra baugen forutover og den andre fra akterspeilet bakover. Van de Velde har også avbildet et annet krigsskip, det engelske Sovereign of Seas, sjøsatt av engelskmennene i 1637. Likheten mellom de to tredekkerne er påfallende. Sovereign of Seas hadde som «Sophia Amalia» to lukkede kanondekk og et tredje med skyteskår mellom skansen på forskipet og bakken på akterskipet.
«Sophie Amalia» deltok i krigene mot Sverige i 1657–1660, samt i slaget ved Öland i 1676. I 1680 ble hun tatt ut av tjenesten. Modeller av skipet er utstilt på Orlogsmuseet i København og på Norsk Maritimt Museum i Oslo.


== Fysisk beskrivelse ==
Deplasement: 2000 tonn
Lengde: 165 engelsk fot. de første oppmålinger var ført på papiret i 1652
bredde: 38,6 fot, 40,3 fot etter ombygging sluttført ved 1673
dybde: 17,6 fot, 20 fot etter ombygging
Besetning: 430 til 680 mann, kan ha 885 mann
Bestykning: 86 til 108 kanoner


== Referanser ==


== Eksterne lenker ==
Bilder av modellen Sophia Amalia, fra Orlogsmuseet i København, modelships.de. Besøkt 5. jan. 2014
Ashland County (Wisconsin)

Ashland County er et fylke i den amerikanske delstaten Wisconsin. Det ligger nord i staten ved Øvresjøen (Lake Superior) og grenser mot Iron County i øst, Price County i sørøst, Sawyer County i sørvest og mot Bayfield County i nordvest.
Ashland Countys totale areal er 5 941 km² hvorav 3 237 km² er vann. I 2000 hadde fylket 16 866 innbyggere og administrasjonssenteret ligger i byen Ashland som også er fylkets største by. 
Fylket har fått sitt navn etter senator Henry Clays gård Ashland i delstaten Kentucky.


== Referanser ==


== Eksterne lenker ==
(en) Offisielt nettsted 
(en) Ashland County, Wisconsin – kategori av bilder, video eller lyd på Commons
Iron County (Wisconsin)

Iron County er et fylke i den amerikanske delstaten Wisconsin. Det ligger nord i staten ved Øvresjøen (Lake Superior) og grenser mot Vilas County i øst, Price County i sørvest og mot Ashland County i vest. Det grenser også mot delstaten Michigan i nordøst.
Iron Countys totale areal er 2 381 km² hvorav 420 km² er vann. I 2000 hadde fylket 6 861 innbyggere og administrasjonssenteret ligger i byen Hurley. 
Fylket har fått sitt navn etter jernforekomstene i området.


== Eksterne lenker ==
(en) Offisielt nettsted 
(en) Iron County, Wisconsin – kategori av bilder, video eller lyd på Commons
Steinar Strømnes

Steinar Ryen Strømnes (født 19. mai 1987) er en norsk tidligere fotballspiller. Han la opp etter sesongen 2021.Strømnes kan spille både i forsvar og sentral midtbane.
Strømnes ble tatt opp i A-stallen til Vålerenga før 2006-sesongen og har tidligere spilt for Hadeland og Lunner. Han fikk sin Tippeligadebut i september 2006 i en kamp mot Start. Han har også spilt aldersbestemte landskamper for Norge samt vært toppidrettselev ved Wang videregående skole. Den 25. april 2007 inngikk Vålerenga og Hamarkameratene en utlånsavtale som varte til 25. mai. Den eneste kampen for HamKam var mot Tromsdalen i 4. serierunde i Adeccoligaen. I august samme år ble han igjen leid ut, og denne gang til Kongsvinger som følge av klubbens daværende skadesituasjon. Strømnes fikk fem førstelagskamper for Vålerenga før han meldte overgang til Kongsvinger den 2. januar 2008, etter at kontrakten hans med Vålerenga var gått ut.
Strømnes spilte fast for Kongsvinger i 08-sesingen og så også mye spilletid i opprykkssesongen i 09, men Kongsvinger valgte å ikke fornye kontrakten hans. 2. februar 2010 annonserte Lyn at Strømnes hadde signert en 2-årsavtale med klubben. I sesongninnledningen 2010 spilte Strømnes fast som midtstopper på Lyn. 
I 2012 gikk Strømnes til Strømmen IF i 1. divisjon og spilte 27 kamper for klubben, og han spilte i rødt og grått også i sesongene 2013, 2014 og 2015. Kaptein på Strømmen siden 2012. 


== Referanser ==


== Eksterne lenker ==
(en) Steinar Strømnes – Transfermarkt 
(en) Steinar Strømnes – Soccerway 
(no) Steinar Strømnes – Norges Fotballforbund 
(en) Steinar Strømnes – FBref 
Ungdommens Selvbyggerlag, Boligstipend til Vålerengaspiller – 24. oktober 2005
Hamar Arbeiderblad, Vil spille i 1. divisjon – 27. april 2007
Glitnir

Glitnir er et internasjonalt finansforetak med sitt utspring på Island. 
Banken har filialer i London, Halifax (Canada), Shanghai og København, og har eiet større finansinstitusjoner i Luxembourg og Norge (BNbank og Glitnir Bank, Glitnir Securities og Glitnir Fondsforvaltning, Glitnir Factoring, og 50,1% av Union Group). Glitnir er notert på den islandske børsen. 


== Historie ==
Glitnir er en av de tre store kommersielle bankene på Island (de andre to er Kaupthing Bank og Landsbanki). Den er et resultat av en sammenslåing av tre andre banker – Alþýðubanki (Union Bank), Verzlunarbanki (Handelsbanken) and Iðnaðarbanki (Industribanken) – og en offentlig eid bank som hadde problemer – Útvegsbanki (Fiskeribanken). Disse fire dannet Íslandsbanki i 1990. På dette tidspunktet var Íslandsbanki den eneste større privateide bank. Íslandsbanki ble notert på Islands børs i 1993. Senere ble banken slått sammen med FBA – Den Islandske Investeringsbanken i 2000. I 2004 kjøpte de den norske banken Kredittbanken. I 2005 ble BNbank kjøpt. I mars 2006 skiftet Islandsbanki navn til Glitnir og alle selskaper i finanskonsernet tok etter dette i bruk det nye navnet og logo. I Norge skiftet blant annet Kredittbanken navn til Glitnir Bank ASA. I april 2006 åpnet de sin første filial i Nord-Amerika; i Halifax i Canada. Glitnir har sitt hovedfokus inne tre nisjer; fornybar energi, fiskeri og offshore.
I forbindelse med den internasjonale finanskrisen høsten 2008 kjøpte den islandske regjering 29. september en eierandel på 75 prosent i selskapet, for 600 millioner euro. Samtidig ble selskapet insolvent, og solgte virksomheter i fire land utenfor Island i oktober 2008. 
Ved statens overtakelse av 75% av selskapet hadde det datterselskaper og filialer i følgende land:
Glitnir London
Glitnir Halifax (Canada)
Glitnir Shanghai
Glitnir Corp, Helsingfors – solgt 14. oktober 2008
Glitnir Bank SA, Luxembourg
Glitnir Bank ASA, Oslo – solgt 20. oktober 2008
Glitnir Marine Finance AS, Oslo – solgt 23. oktober 2008
Glitnir Securities, Oslo (tidligere Norse Securities) – solgt 14. oktober 2008
Glitnir AB, Stockholm (tidligere Fischer & Partners)– solgt 17. oktober 2008
Glitnir Capital, New York – solgt 16. oktober 2008


== Referanser ==


== Eksterne lenker ==
– Offisiell hjemmeside (Island)
– Offisiell hjemmeside (Engelsk)
Kaupthing Bank

Kaupthing Bank er en europeisk bank med utspring og hovedkontor i Reykjavík på Island. Den er et resultat av en sammenslåing mellom de tidligere bankene Kaupthing (etablert i 1982) og Bunadarbanki (Búnaðarbanki Íslands) i 2003. Den 9. oktober 2008 stoppet Kaupthing alle utbetalinger til norske bankkunder som en følge av finanskrisen.
Banken er Islands største, og har filialer i 16 land. Den har over 2 400 ansatte totalt, og 36 filialer på Island. Ved utgangen av 2005 hadde banken totale eiendeler på € 34 mrd. Under den internasjonale finanskrisen i 2008 fikk Kaupthing betydelige finansieringsproblemer på grunn av sin involvering i det amerikanske finansmarkedet.
Banken heter Kaupthing Bank utenfor Island. På Island er det offisielle navnet Kaupþing Banki hf., men den bruker navnet KB banki i markesføringen. Tidligere var det offisielle navnet Kaupþing Búnaðarbanki hf., men dette navnet ble litt for langt, og forkortet til bare Kaupthing eller KB banki.


== Historie ==
Búnaðarbanki Íslands ble etablert i 1930. Denne var fra starten offentlig eid, men ble privatisert i perioden 1998 til 2003. Kaupþing Bank ble grunnlagt i 1982. Fire år senere var denne en av de bankene som var med og grunnla Islands sentralbank. Halvparten av banken ble solgt til islandske sparebanker i 1986. Den andre halvdelen ble solgt til Búnaðarbanki Íslands i 1990, som solgte aksjene videre til sparebankene i 1996. Sparebankene begynte å selge aksjene til private aksjonærer på børsen i 2000.
I juli 2009 hadde Kaupthing eksieterende og solgte/nedlagte datterselskaper og filialer i følgende land:
FIH, København
Kaupthing Bank Norway, Oslo
Kaupthing Bank Finland, Helsingfors – nedlagt i januar 2009
Kaupthing Bank Sweden, Stockholm – solgt i mars 2009
KFS, London
Kaupthing Singer & friedlander, Isle of Man – under konkursbeskyttelse
Kaupthing Bank Luxembourg, Luxembourg – solgt i 2008
Kaupthings Luxembourg & Switzerland, Luxembourg
Kaupthing Bank, Færøyene
Kaupthing Bank, Qatar
Kaupthing Bank, Dubai
Kaupthing Bank, Frankfurt am Main
Kaupthing Bank, Wien
Kaupthing Bank, Hongkong
Kaupthing Bank, Tokyo
Kaupthing Bank US, New York


== Se også ==
Glitnir
Landsbanki
Islands sentralbank
Sparisjóðabanki Íslands


== Referanser ==


== Kilder ==
Offisiell hjemmeside – islandsk
Offisiell hjemmeside – engelsk
Offisiell hjemmeside – Norge
Offisiell hjemmeside – Kaupthing Edge – Norge
Selskapsprofil august 2006
Kvartalsresultater – Q1 2006
Halvårsresultater – H1 2006


== Eksterne lenker ==
Offisielt nettsted
Landsbanki

Landsbanki (Landsbanki Íslands, også kjent som Landsbankinn på Island), er den eldste og nest største av de tre store private bankene på Island. 
Banken ble grunnlagt i 1885, og fungerte som sentralbank på Island inntil 1961. Den gang var utstedelsen av penger en viktigere del av sentralbankens oppgaver enn pengepolitikk. Islands sentralbank tok over sentalbankrollen etter et vedtak på Alltinget. Banken er fortsatt eid av Staten, men gikk gjennom en sammenslåing med Samvinnubanki (Samvirkebanken). Landsbanki ble gjort om til et allment aksjeselskap 1. januar 1998. Senere ble banken mer og mer privatisert i perioden 1998 til 2003. 
Landsbanki har pr 2006 52 filialer på Island. Pr 2001 hadde banken den største andelen av de private innskuddene på Island, foran Glitnir og Kaupthing Bank.  Under den internasjonale finanskrisen fra 2008 fikk banken betydelige gjeldsproblemer etter involvering i det internasjonale finansmarkedet.
I juli 2009 hadde Landsbanki eksisterende og solgte/nedlagte datterselskaper og filialer i følgende land:
Landsbanki, Oslo – nedlagt
Landsbanki, Helsingfors – nedlagt
Landsbanki, London
Heritable Bank, London – i gjeldsforhandlinger
Landsbanki Securities, London – i gjeldsforhandlinger
Merrion Capital, Dublin – solgt i oktober 2006
Kepler Equities, Paris – solgt i oktober 2006
Landsbanki, Amsterdam
Landsbanki, Madrid – nedlagt
Landsbanki, Halifax, Canada
Landsbanki, Luxembourg – i gjeldsforhandlinger
Landsbanki, Hongkong – nedlagt
Landsbanki US, New York – nedlagt


== Referanser ==


== Eksterne lenker ==
(is) Offisielt nettsted 
(en) Landsbankinn – kategori av bilder, video eller lyd på Commons 
Offisiell hjemmeside (engelsk)
Sparisjóðabanki Íslands

Sparisjóðabanki Íslands (Icebank) var en privatbank på Island. 
Banken ble etabler i 1986, og fungerte som clearingsentral (klareringssentral) mellom bankene og sentralbank for de 24 sparebankene på Island, som eier denne banken. Banken ble avviklet i 2009, under finanskrisen på Island. 


== Eksterne lenker ==
Offisiell hjemmeside – islandskfra 2009, hos archive.org
Barbara Margaret Trimble

Barbara Margaret Trimble  (15. februar 1921 - 12. november 1995) var en walisisk forfatter av kriminalromaner
Før hun ble forfatter på fulltid arbeidet Trimble som skolelærer og fotpleier. Fram til 1978 brukte hun pseudonymet Margaret Blake, hvoretter hun skiftet til BM Gill. Muligens for å unngå forveksling med en britisk forfatter med virkelig navn Margaret Blake som begynte å publisere romantikk på dette tidspunktet. Bøker av Margaret Blake utgitt etter 1978 er ikke forfattet av Trimble.
Som BM Gill skrev Trimble kriminalromaner. Hun vant Crime Writers' Associations Gold Dagger Award for årets beste kriminalroman, og ble to ganger nominert til Mystery Writers of Americas Edgar-pris.


== Bibliografi ==
Stranger at the Door (1967) (som Margaret Blake)
Bright Sun, Dark Shadow (1968) (som Margaret Blake)
The Rare and the Lovely (1969) (som Margaret Blake)
The Elusive Exile (1971) (som Margaret Blake)
Courier to Danger (1973) (som Margaret Blake)
Flight from Fear (1973) (som Margaret Blake)
Apple of Discord (1975) (som Margaret Blake)
Walk Softly and Beware (1977) (som Margaret Blake)
Target Westminster (1977) (som BM Gill)
Death Drop (1979) (som BM Gill)
Victims (1980) (som BM Gill) (også utgitt som Suspect)
The Twelfth Juror (1984) (som BM Gill)
Norsk utgivelse: Tolvtemann i juryen (1986)
Seminar for Murder (1985) (som BM Gill)
Nursery Crimes (1986) (som BM Gill)
Dying to Meet You (1988) (som BM Gill)
Time and Time Again (1989) (som BM Gill)
The Fifth Rapunzel (1991) (som BM Gill)


== Priser og utmerkelser ==
The Gold Dagger 1984, for The Twelfth Juror


== Referanser ==


== Eksterne lenker ==
Fantasticfction: BM Gill (bibliografi, bokomslag)
Íslandsbanki

Íslandsbanki er en Islandsk bank med røtter som kan spores tilbake til 1884, den tidligere  innenlandske del av Glitnir banki hf., men den 15. oktober 2008 ble den delt opp på grunn av konkurs, og Glitnir ble reetablert som en ny, selvstendig bank. Den eneste oppgaven banken har, er å administrere et bransjenettverk på Island, med en 20%-40% markedsandel på Island. Som i 2017, har banken 14 avdelinger på forskjellige steder i Island. Banken er fullt ut eid av den Islandske Statskassen.


== Referanser ==
Vilas County

Vilas County er et fylke i den amerikanske delstaten Wisconsin. Det ligger nord i staten og grenser mot Forest County sørøst, Oneida County i sør, Price County i sørvest og mot Iron County i vest. Det grenser også mot delstaten Michigan i nord.
Vilas Countys totale areal er 2 636 km² hvorav 373 km² er vann. I 2000 hadde fylket 21 033 innbyggere og administrasjonssenteret ligger i byen Eagle River. 
Fylket har fått sitt navn etter senator William Vilas.


== Eksterne lenker ==
(en) Offisielt nettsted 
(en) Vilas County, Wisconsin – kategori av bilder, video eller lyd på Commons
Forest County (Wisconsin)

Forest County er et fylke i den amerikanske delstaten Wisconsin. Det ligger nordøst i staten og grenser mot Florence County i nordøst, Marinette County i øst, Oconto County i sørøst, Langlade County i sørvest, Oneida County i vest og mot Vilas County i nordvest. Det grenser også mot delstaten Michigan i nordøst.
Forest Countys totale areal er 2 710 km² hvorav 84 km² er vann. I 2010 hadde fylket 9 304 innbyggere og administrasjonssenteret ligger i byen Crandon. 
Fylket har fått sitt navn fra at området en gang var dekket av tett skog.


== Referanser ==


== Eksterne lenker ==
(en) Offisielt nettsted 
(en) Forest County, Wisconsin – kategori av bilder, video eller lyd på Commons
Florence County (Wisconsin)

Florence County er et fylke i den amerikanske delstaten Wisconsin. Det ligger nordøst i staten og grenser mot Marinette County i sørøst og mot Forest County i sør og vest. Det grenser også mot delstaten Michigan i nord og øst.
Florence Countys totale areal er 1 288 km² hvorav 24 km² er vann. I 2000 hadde fylket 5 088 innbyggere og administrasjonssenteret ligger i byen Florence som også er fylkets største by. 
Fylket har fått sitt navn etter den første kvinnelige nybyggeren i området.


== Eksterne lenker ==
(en) Offisielt nettsted 
(en) Florence County, Wisconsin – kategori av bilder, video eller lyd på Commons
Vika (Sverige)

Vika er et tettsted i Falu kommune i Dalarnas län i landskapet Dalarna i Sverige. I 2010 hadde tettstedet 445 innbyggere.


== Referanser ==
Equinox

Equinox er et norsk thrash metal-band fra Fredrikstad som ble dannet i 1987.


== Historie ==
Bandets første inkarnasjon bestod av Grim Stene (gitar/sang), Ragnar «Raggen» Westin (trommer) og Skule Stene (bass). Alle tre var ex-Rebellion medlemmer. I 1988 kom Tommy Skarning med som ekstra gitarist.
På Labyrinth-platen var Tommy Skarning ute, og Ragnar Westin var byttet ut med Jørn Wangsholm.
I 2018 gjorde bandet et comeback på Tons of Rock-festivalen i Halden.


== Medlemmer ==


=== Nåværende medlemmer ===
Grim Stene
Skule Stene
Ragnar Westin
Øystein Warem


=== Tidligere medlemmer ===
Tommy Skarning
Jørn Wangsholm


== Diskografi ==


=== Studioalbum ===
1989 Auf Wiedersehen, Laughing Deer
1989 Auf Wiedersehen, Reutg. BMG
1990 The Way to Go, BMG
1992 Xerox Success, BMG
1994 Labyrinth, Progress Records


=== Demoer/EP ===
1988 Demo 1988, Demo, Laughing Deer
1988 What the Fuck Is This?, Demo, Laughing Deer
1990 Skrell, EP, BMG
1992 NUH!, EP, BMG


== Referanser ==


== Eksterne lenker ==
(en) Equinox på Apple Music 
(en) Equinox på Discogs 
(en) Equinox på MusicBrainz 
(en) Equinox på Spotify 
(en) Equinox på Genius — sangtekster 
(en) Equinox på AllMusic 
Equinox på Facebook 
Equinox på Instagram
Patrice Bernier

Patrice Bernier (født 23. september 1979 i Montréal) er en canadisk fotballspiller som spiller for danske FC Nordsjælland.  
Han har tidligere spilt i Norge, der han startet sin karriere i Moss før han gikk over til Tromsø. Sommeren 2007 var han lysten på spill i en større liga enn Tippeligaen, og valgte en overgang til Kjetil Rekdals Kaiserslautern. I sesongen 2008/09 gikk han til danske FC Nordsjælland.


== Karriere ==


== Referanser ==


== Eksterne lenker ==
(en) Patrice Bernier – FIFA 
(en) Patrice Bernier – Major League Soccer 
(en) Patrice Bernier – Transfermarkt 
(en) Patrice Bernier – national-football-teams.com 
(en) Patrice Bernier – WorldFootball.net 
(en) Patrice Bernier – Soccerbase.com 
(en) Patrice Bernier – FootballDatabase.eu 
(de) Patrice Bernier – fussballdaten.de 
(en) Patrice Bernier – Soccerway 
(en) Patrice Bernier – FBref
Andrew J. Barton

Andrew John Barton (født 16. januar 1970) er en britisk-norsk kunstner.
Barton studerte ved Kunsthøgskolen i Oslo fra 1991 til 1996. Han har vært gjestelærer der i 2001 og 2006.


== Uttrykk og utstillinger ==
Skulpturene til Barton kombinerer et figurativt klassisk uttrykk med abstrakte elementer og i noen tilfeller i et samspill med væsker. Skulpturene er laget i en kombinasjon av plast, keramikk og andre elementer. Barton debuterte på Høstutstillingen i 1998.
En større samling arbeider ble vist ved kultursentret 'De Scharpoord' i
Knokke-Heist, Belgia i 2003 – 4. I 2006 åpnet Barton en utstilling i Blomqvist Kunsthandel i Oslo med ti større arbeider.Barton har også deltatt på flere gruppeutstillinger i Norge; Høstutstillingen, Østlandsutstillingen, Arena Vestfossen, Hordaland kunstnersenter, Ålesunds Kunstforening, Rauland Kunstforening,Telemarksgalleriet og GAGO i Oslo
I utlandet har arbeidene blitt vist i USA, Tyskland, Belgia, Kina, Edinburgh Art Festival, Art Genda København og ved Göteborgs Konsthall.
Skulpturen Pump er også representert i Judith Swartz sin bok Confrontational Ceramics fra 2008.


== Nettbaserte prosjekter ==
I tillegg til den skulpturelle kunsten står Andrew Barton også for flere nettbaserte prosjekter: 

I 2000 opprettet han Galleriet ArtOslo med Oslobaserte kunstnere.
I 2006 ble PayPerSin opprettet som et alternativ til religiøst basert syndsforlatelse.


== Referanser ==


== Galleri ==

		
		
		
		


== Eksterne lenker ==
Andrew Bartons hjemmeside